**Ministru kabineta rīkojuma projekta „Par valsts aģentūras „Latvijas Nacionālais akreditācijas birojs” 2018.gada budžeta apstiprināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma mērķis ir apstiprināt nacionālās akreditācijas institūcijas - valsts aģentūras "Latvijas Nacionālais akreditācijas birojs" budžetu 2018.gadam, ņemot vērā, ka ir noslēgusies sabiedrības ar ierobežotu atbildību “Latvijas Nacionālais akreditācijas birojs” pārveide par valsts aģentūru “Latvijas Nacionālais akreditācijas birojs”.Ministru kabineta Rīkojumam **“**Par valsts aģentūras „Latvijas Nacionālais akreditācijas birojs” 2018.gada budžeta apstiprināšanu” jāstājas spēkā 2018.gada 1.martā. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Publisko aģentūru likuma 13.panta trešā daļa;Likuma par budžetu un finanšu vadību 41.panta 1.1 daļa;Ministru kabineta 2017.gada 4.aprīļa sēdē izskatītais informatīvais ziņojums “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§) |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 4.aprīļa sēdē tika izskatīts Ekonomikas ministrijas sagatavotais informatīvais ziņojums “Par priekšlikumu sniegšanu par turpmāko rīcību saistībā ar SIA "Standartizācijas, akreditācijas un metroloģijas centrs" reorganizēšanu"” (prot. Nr.18 42.§) un atbalstīts tajā piedāvātais risinājums, kas, cita starpā, paredzēja SIA “Latvijas Nacionālais akreditācijas birojs” pārveidošanu par valsts aģentūru, kas turpmāk pildīs nacionālās akreditācijas institūcijas funkcijas un pienākumus, sniedzot arī publiskos pakalpojumus – akreditāciju. Vienlaikus Ekonomikas ministrija, kā pārraugošā institūcija, nodrošinās nacionālās akreditācijas institūcijas pamata atbalsta un administratīvo funkciju (grāmatvedība, personāllietas, IT) izpildi, tādējādi nepalielinot slogu uz institūciju un dodot tai iespēju visus savus resursus galvenokārt koncentrēt uz tiešo pienākumu veikšanu. Vienlaikus Ekonomikas ministrijai tika uzdots uzdevums sagatavot un iesniegt Ministru kabinetā rīkojumu par jaundibināmās SIA "Latvijas Nacionālais akreditācijas birojs" pārveides par valsts aģentūru "Latvijas Nacionālais akreditācijas birojs" uzsākšanu. Ministru kabineta 2017.gada 24.oktobra sēdē tika atbalstīts Ekonomikas ministrijas sagatavotais rīkojuma projekts “Par valsts sabiedrības ar ierobežoto atbildību "Latvijas Nacionālais akreditācijas birojs" pārveides par valsts aģentūru "Latvijas Nacionālais akreditācijas birojs" uzsākšanu" (prot.Nr.52 1.§).2017.gada 31.oktobrī Latvijas vēstnesī tika publicēts paziņojums, kurā SIA “Latvijas Nacionālais akreditācijas birojs” reģ.Nr.40203084604 paziņoja par sabiedrības pārveides par valsts aģentūru uzsākšanu un aicināja kreditorus pieteikt savus prasījumus 2 (divu) mēnešu laikā no paziņojuma publicēšanas. Ņemot vērā iepriekš minēto, šobrīd ir izpildīti visi priekšnoteikumi, lai pabeigtu SIA “Latvijas Nacionālais akreditācijas birojs” pārveides par valsts aģentūru procesu un līdz ar to apstiprināt tās budžetu. SIA “Latvijas Nacionālais akreditācijas birojs” pārveides rezultātā tiks izveidota valsts aģentūra “Latvijas Nacionālais akreditācijas birojs, kas atbilstoši Likumam par budžetu un finanšu vadību darbosies kā budžeta nefinansētā iestāde, un atbilstoši Publisko aģentūru likuma 13.panta trešajai daļai un Likuma par budžetu un finanšu vadību 41.panta 1.1 daļai tās budžetu apstiprinās Ministru kabinets. Valsts aģentūra “Latvijas Nacionālais akreditācijas birojs” būs Ekonomikas ministra pārraudzībā esoša iestāde, kas pildīs likuma “Par atbilstības novērtēšanu” 14.panta pirmajā daļā noteiktās nacionālās akreditācijas institūcijas funkcijas un tiks finansēta, ievērojot šī panta trešajā daļā noteikto kārtību, proti, no valsts budžeta līdzfinansējuma un pašu ieņēmumiem par sniegtajiem pakalpojumiem. Ministru kabineta rīkojuma projekts paredz, ka saskaņā ar Likuma par budžetu un finanšu vadību 41.panta 1.1 daļu jāapstiprina Valsts aģentūras “Latvijas Nacionālais akreditācijas birojs” 2018.gada budžeta ieņēmumus par laika periodu no 2018.gada 1.marta līdz 2018.gada 31.decembrim 631 772 *euro* apmērā un izdevumus 775 486 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2018.gada 1.martu 143 714 *euro* apmērā) atbilstoši pielikumam.Saskaņā ar 2008.gada 9.jūlija Eiropas Parlamenta un Padomes Regulu Nr.765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 akreditācijas institūcija ieņēmumu pārpalikumus var izmantot tikai tādiem ieguldījumiem, kas tālāk attīstītu valsts akreditācijas struktūru darbību, līdz ar to iepriekš minētais naudas līdzekļu atlikums SIA “Latvijas Nacionālais akreditācijas birojs” kontā uz 28.02.2018. novirzīts izdevumu finansēšanai. Daļa šo finanšu līdzekļu ir ieņēmumi no Eiropas savienības finansēta Twining projekta Azerbaidžānas nacionālās akreditācijas institūcijas atbalstam (projekta Nr.AZ 13 ENI TR 02 16 (AZ 46) |
|  3. | Projekta izstrādē iesaistītās institūcijas un publiskas personas kapitālsabiedrības | SIA "Latvijas Nacionālais akreditācijas birojs" un Ekonomikas ministrija |
|  4. | Cita informācija | Tā kā SIA “Latvijas Nacionālais akreditācijas birojs” kreditoru pieteikšanās periods noslēdzās 2017.gada 31.decembrī un Rīkojuma projektu nebija iespējams virzīt ātrākā laika periodā, tad Ministru kabineta Rīkojums paredz apstiprināt Valsts aģentūras “Latvijas Nacionālais akreditācijas birojs” budžetu par laika periodu no 2018.gada 1.marta līdz 2018.gada 31.decembrim. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SIA „Latvijas Nacionālais akreditācijas birojs” darbinieki, kuru darba līgumos tiks veikti grozījumi, ievērojot Valsts un pašvaldību institūciju amatpersonu un darbinieku atlīdzības likumā noteikto un valdes loceklis, kura pilnvaras izbeigsies līdz ar kapitālsabiedrības izslēgšanu no komercreģistra, kā arī sabiedrības darījumu partneri, tajā skaitā atbilstības novērtēšanas institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Ar projektu tiek mainīts SIA “Latvijas Nacionālais akreditācijas birojs” juridiskais statuss uz valsts aģentūru, taču tā joprojām turpinās pildīt nacionālās akreditācijas funkcijas un uzdevumus, kurus līdz šim pildīja SIA “Latvijas Nacionālais akreditācijas birojs”. Juridiskā statusa maiņas ietekme uz tautsaimniecību būs neitrāla un kopumā tā nemainīs arī administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  |  |  |  |  |  |  |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  |  |  |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita vietu izmaiņas nav plānotas. Kopumā nacionālās akreditācijas institūcijas funkciju izpildi plānots nodrošināt ar 25 amata vietām. No tām 20 amata vietas tiks izveidotas valsts aģentūrā “Latvijas Nacionālais akreditācijas birojs”. Tās būs saistītas ar tiešo akreditācijas funkciju izpildi un pārējo atbalsta funkciju – dokumentu vadība, juridiskais atbalsts, kvalitātes vadība, iestādes vadība un citu nepieciešamo funkciju izpildi, kuru neveiks Ekonomikas ministrija. Savukārt atlikušās 5 amata vietas būs saistītas ar pamata atbalsta un administratīvo funkciju (grāmatvedība, personāllietas, IT) izpildes nodrošināšanu, ko veiks Ekonomikas ministrija jau esošo darba spēka resursu ietvaros. |
| 8. Cita informācija | Rīkojuma projekts neietekmēs valsts budžeta izdevumus, jo valsts aģentūras finansēšanai nepieciešamie līdzekļi tiks iegūti sniedzot maksas publiskos pakalpojumus kā noteikts likumā “Par atbilstības novērtēšanu”.Ekonomikas ministrijas budžeta apakšprogrammā 26.04.00 “Atbilstības novērtēšana un kvalitātes nodrošināšana” piešķirtā finansējuma ietvaros atbilstoši likuma “Par atbilstības novērtēšanu” 14.panta trešās daļas pirmajam punktam, kas paredz valsts līdzfinansējumu noteiktu nacionālās akreditācijas institūcijas funkciju izpildei, tiks nodalīts finansējums 34 612 *euro* apmērā, kurš uz valsts aģentūru tiks pārskaitīts kā transferts komandējumu izdevumu segšanai, kas nepieciešami, lai izpildītu likuma “Par atbilstības novērtēšanu” 14.panta 1.punkta ceturtajā un piektajā apakšpunktā minētās funkcijas. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Valsts aģentūras “Latvijas Nacionālais akreditācijas centrs” nolikums (izsludināti VSS 19.10.2017. prot.Nr.41 5.§), kas atcels Ministru kabineta 2010.gada 18.aprīļa noteikumus Nr.445 “Noteikumi par nacionālo akreditācijas institūciju”;Ministru kabineta noteikumu projekts “Noteikumi par valsts aģentūras “Latvijas Nacionālais akreditācijas centrs” sniegto publisko maksas pakalpojumu cenrādi (izsludināti VSS 30.11.2017. prot.Nr.47 4.§);Ministru kabineta rīkojuma projekts “Par sabiedrības ar ierobežotu atbildību “Latvijas Nacionālais akreditācijas birojs” pārveides par valsts aģentūru “Latvijas Nacionālais akreditācijas birojs” pabeigšanu” (netiks izsludināts VSS, bet tiks virzīts kā MK lieta);“Valsts aģentūras ”Latvijas Nacionālais akreditācijas birojs” darbības stratēģija Ministru kabinetā tiks iesniegta 6 mēnešus pēc iestādes vadītāja iecelšanas amatā |
| 2. | Atbildīgā institūcija | Ekonomikas ministrija  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Eiropas Parlamenta un Padomes 2008.gada 9.jūlija Regulas Nr.765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93 preambulas 14.punkts paredz, ka akreditācijas institūcija ieņēmumu pārpalikumus var izmantot tikai tādiem ieguldījumiem, kas tālāk attīstītu valsts akreditācijas struktūru darbību. |
| 2. | Citas starptautiskās saistības | Nav attiecināms |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikāciju aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Ekonomikas ministrija un SIA “Latvijas Nacionālais akreditācijas birojs” |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | SIA “Latvijas Nacionālais akreditācijas birojs” tiks pārveidots par ekonomikas ministra pārraudzībā esošu valsts aģentūru, kas pildīs likuma “Par atbilstības novērtēšanu” 14.panta pirmajā daļā noteiktās nacionālās akreditācijas institūcijas funkcijas un uzdevumus. Projekts neietekmē nacionālās akreditācijas institūcijas funkciju un uzdevumu apjomu. Pārveidošanas ietvaros nav plānota amata vietu samazināšana. SIA “Latvijas Nacionālais akreditācijas birojs” valdes locekļa pilnvaras beigsies līdz ar komercsabiedrības izslēgšanu no komercreģistra. |
|  3. |  Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

Stiebre, 67013019

Anda.Stiebre@em.gov.lv